Eternals (elokuva)

Juoni

Vuosituhansia sitten ikuiset, celestiaalien luoma rotu, pyrki suojelemaan Maata ilkeiltä deviaaneilta.

Kehitys

Huhtikuussa 2018 Marvel Studiosin johtaja Kevin Feige kertoi studion kehittävän aktiivisesti elokuvaa, joka perustuu ikuisten rodusta kertovaan Jack Kirbyn sarjakuvaan osana Marvel Cinematic Universen elokuvien neljättä vaihetta. Marvel oli etsinyt lukuisten ihmisten joukosta käsikirjoittajaa ja Sersin uskottiin olevan elokuvan päähenkilö. Kuukausi myöhemmin Marvel valitsi Matthew ja Ryan Firpon tekemään elokuvalle käsikirjoituksen, johon sisältyi rakkaustarina Sersin ja Ikariksen välillä. Kesäkuussa Feige sanoi Marvelin olevan kiinnostunut tavasta esittää ikuisten rotu ”scifi-troopin tapaisista muinaisina avaruusolentoina” sekä inspiraationa monille myyteille ja taruille Marvel Cinematic Universen historiassa.
Elokuun lopussa Marvel oli rajannut Eternalsin ohjaajaehdokkaat Chloé Zhaoon—joka oli ehdolla myös Black Widow’n ohjaajaksi— Nicole Kasselliin, Travis Knightiin sekä Cristina Gallegoon ja Ciro Guerraan. Kuukausi myöhemmin Zhao valittiin elokuvan ohjaajaksi, with Marvelin vaikutuessa hänestä ja varmistaessa nopeasti hänen valintansa, peläten Zhaon muuten kiinnostuvan jonkin muun ison studion projektista. Marvel piti Eternalsia Captain Marvelin (2019) ohella, ”täydellisenä siirtymänä” elokuvien seuraavaan vaiheeseen, ja se salli vstudion valita etnisesti monipuolisen ryhmän näyttelijöitä esittämään lukuisia ikuisten rodun edustajia. Helmikuussa 2019 Feige sanoi Marvelin olevan kiinnostunut hahmoista Kirbyn ”valtavan ja hämmästyttävän Eternals-eepoksessa, jonka tapahtumat ulottuvat kymmenien tuhansien vuosien taakse”, koska he halusivat ”alusta asti” luoda yhä kokonaisempia elokuvia kuten Guardians of the Galaxyn (2014) kohdalla, sen sijaan, että olisivat rakentaneet laajamittaista crossoveria kuten The Avengersin (2012) kohdalla; ja esitellä ”hahmoja, joista suurin maailman ihmisistä ei ole ikinä kuullutkaan”, niin kuin Galaksin Vartijoiden ja Kostajien kohdalla oli tehty.

Esituotanto

Angelina Jolie osallistui maaliskuussa 2019 neuvotteluihin roolista elokuvassa, Kumail Nanjianin ja Don Leen tullessa valituiksi toistaiseksi tuntemattomiin rooleihin seuraavan kuukauden aikana. Toukokuussa Richard Madden osallistui neuvotteluihin Ikariksen roolista, ja seuraavan kuukauden aikana Salma Hayek osallistui neuvotteluihin toistaiseksi tuntemattomasta roolista. Heinäkuussa Variety raportoi Jolien, Maddenin ja Millie Bobby Brownin olevan valittu näyttelijöiksi elokuvaan. Brown itse kuitenkin kiisti väitteet siitä, että olisi mukana elokuvassa. Saman kuukauden aikana San Diego Comic-Con Internationalissa elokuva julkistettiin virallisesti ja elokuvan ensi-illan paljastettiin olevan 6. marraskuuta 2020. Lisäksi vahvistettiin Jolien, Maddenin, Nanjianin ja Leen näyttelevän Thenaa, Ikarista, Kingo Sunenia ja Gilgameshia / Unohdettua sekä Hayekin näyttelevän naispuolista versiota Ajakista. Lisäksi paljastettiin, että Brian Tyree Henry näyttelee Phastosta sekä Lauren Ridloff ja Lia McHugh naispuolisia versioita Makkarista ja Spritesta. Ridloff näyttelee samalla MCU:n ensimmäistä kuuroa supersankaria. Kevin Feige vahvisti myös, että elokuvassa esiintyisi HLBTQ-hahmo.

Kuvaukset

Elokuvan kuvaukset alkoivat heinäkuussa 2019 Pinewood Studiosin tiloissa Buckinghamshiressa, Englannissa. Seuraavan kuukauden aikana Gemma Chan ja Barry Keoghan olivat neuvotteluissa näyttelijäkaartiin liittymisestä. Chan näytteli aiemmin Minn-Ervaa Captain Marvelissa, mutta häntä kaavailtiin näyttelemään Eternalsissa aivan uutta hahmoa. Elokuussa 2019 D23-messuilla Chanin ja Keoghanin vahvistettiin näyttelevän Sersiä ja Druigia ja Kit Haringtonin paljastettiin näyttelevän Dane Whitmania / Mustaa Ritaria. Lokakuussa 2019 Haaz Sleiman kertoi Instagramissa olevansa valittu toistaiseksi tuntemattomaan rooliin.

Julkaisu

Eternals saa ensi-iltansa 6. marraskuuta 2020.